รัฐบาลไทย-ข่าวทำเนียบรัฐบาล-กระทรวงเกษตรฯ ยืนยันโครงการ “9101 ตามรอยเท้าพ่อฯ”
วันพฤหัสบดีที่ 21 กันยายน 2560
กระทรวงเกษตรฯ ยืนยันโครงการ “9101 ตามรอยเท้าพ่อฯ”
กระทรวงเกษตรฯ ยืนยันโครงการ “9101 ตามรอยเท้าพ่อฯ” โปร่งใส ตรวจสอบได้ ชี้เจ้าหน้าที่รัฐทําหน้าที่เพียงกํากับและตรวจสอบเท่านั้น แต่หากพบการกระทําผิดจริง ไม่มีละเว้น
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า ตามมติคณะรัฐมนตรีเมื่อวันที่
4 กรกฎาคม 2560 ให้กระทรวงเกษตรและสหกรณ์ดําเนินโครงการ 9101 ตามรอยเท้าพ่อ ภายใต้ร่มพระบารมี เพื่อการพัฒนาการเกษตรอย่างยั่งยืน โดยหลักการที่สําคัญคือ การน้อมนําหลักการ ทฤษฎีและแนวทางแก้ไขปัญหาต่าง ๆ ที่พระบาทสมเด็จพระปรมินทรมหาภูมิพลอดุลเดชได้พระราชทานไว้ มาปฏิบัติและการดําเนินโครงการยังให้ความสําคัญกับการสร้างความเข้มแข็งของเศรษฐกิจฐานรากตั้งแต่ต้นทาง กลางทาง จนถึงปลายทาง โดยใช้ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) เป็นกลไกสําคัญในการขับเคลื่อนการพัฒนาการเกษตรของชุมชน การสร้างความเข้มแข็งให้กับกลไกการทํางานในพื้นที่ ทําให้ชุมชนมีความเข้มแข็งพึ่งพาตนเองได้ผ่านกระบวนการคิด วิเคราะห์และนําไปปฏิบัติจริง ซึ่งปัจจุบัน สามารถทําให้เกิดกิจกรรม 24,760 กิจกรรม วงเงิน 20,054.62 ล้านบาท ประกอบด้วย สมาชิกกลุ่มที่ได้รับการสนับสนุนงบประมาณให้ดําเนินโครงการ 1.56 ล้านราย และเกษตรกรที่คาดว่าได้รับประโยชน์จากโครงการฯ ทั้งประเทศ 7.78 ล้านรายทั้งนี้ สํานักงานเศรษฐกิจการเกษตรได้ประเมินผลความพึงพอใจของเกษตรกร พบว่า เกษตรกรร้อยละ 96.12 พึงพอใจในระดับมากถึงมากที่สุดต่อเนื่องจากเป็นโครงการที่ช่วยสร้างงานสร้างอาชีพกระตุ้นเศรษฐกิจของชุมชน
นายสมชาย ชาญณรงค์กุล อธิบดีกรมส่งเสริมการเกษตร กล่าวเพิ่มเติมว่า การกํากับ ดูแล และตรวจสอบ โครงการ
9101 ตามรอยเท้าพ่อฯ ได้วางแนวทางไว้ตั้งแต่ก่อนการดําเนินงานโครงการฯ โดย 1. กรมส่งเสริมการเกษตรได้เรียกประชุมชี้แจงในระดับผู้ปฏิบัติงานโครงการ เปิดโอกาสให้ซักถาม และจัดประชุมชี้แจงเฉพาะ กรณีการเบิกจ่ายเงินภายใต้โครงการ
2. การเขียนคู่มือโครงการเป็นไปอย่างรอบคอบ โดยมีสํานักงบประมาณ ฯลฯ ช่วยในการกลั่นกรอง ซึ่งคู่มือโครงการ ได้มีการย้ําชัดเจนว่า เจ้าหน้าที่เกษตรไม่ได้มีส่วนเกี่ยวข้อง เพียงแต่ทําหน้าที่ประสาน และคอยอํานวยความสะดวกในการจัดเวทีชุมชน
และ 3. การดําเนินการทั้งหมด ทุกโครงการฯ ที่ได้รับการอนุมัติจากคณะกรรมการระดับอําเภอ ระดับจังหวัด ซึ่งมีนายอําเภอ และผู้ว่าราชการจังหวัด เป็นประธานฯ เป็นโครงการที่พิจารณาแล้วว่าก่อให้เกิดประโยชน์สูงสุดต่อการพัฒนาการเกษตร คุ้มค่ากับงบประมาณและสอดคล้องกับความต้องการของชุมชนอย่างแท้จริง
สําหรับกรณีที่มีการร้องเรียนเกี่ยวกับโครงการ 9101 ตามรอยเท้าพ่อฯ จํานวน 9 เรื่อง และร้องเรียนผ่านสื่อมวลชน อีก 4 เรื่อง นั้น โดยส่วนใหญ่เป็นกรณีค่าจ้างแรงงานไม่ตรง และการจัดเวทีชุมชน ซึ่งบางพื้นที่ร้องเรียนว่าไม่มีการจัดเวทีชุมชน ได้ดําเนินการสอบสวนเสร็จแล้ว ไม่ปรากฏหลักฐานการกระทําผิดของเจ้าหน้าที่ และไม่พบมูลความจริงที่กล่าวอ้างว่าเจ้าหน้าที่เป็นผู้กระทําความผิด ซึ่งบางจังหวัดยังอยู่ระหว่างการตรวจสอบข้อเท็จจริง โดยคณะกรรมการระดับอําเภอ ทั้งนี้ เจ้าหน้าที่ของกรมส่งเสริมการเกษตร ทําหน้าที่เพียงกํากับและตรวจสอบเท่านั้น การดําเนินโครงการ การเบิกจ่ายงบประมาณ การจัดซื้อจัดจ้าง ดําเนินการโดยคณะกรรมการของชุมชน ในส่วนของค่าจ้างแรงงานจะเบิกจากผ่านบัญชี
ธ.ก.ส. ของเกษตรกรแต่ละราย นอกจากนี้ ยังได้เชิญหน่วยงานที่ทําหน้าที่กํากับดูแลร่วมตรวจสอบ หากปรากฏหลักฐานว่า เจ้าหน้าที่กระทําผิดจริงตามอ้าง จะดําเนินการตามระเบียบของทางราชการทันที ไม่มีการละเว้น
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai